**მოჩიმა** — ეროვნული პარკი ვენესუელაში. მდებარეობს ქვეყნის ჩრდილო-აღმოსავლეთ ნაწილში, ანსოატეგისა და სუკრეს შტატების ტერიტორიაზე. მოიცავს 949 კმ² ფართობს და შედგება განსაკუთრებული საზღვაო არეალისაგან დასავლეთ სექტორში, სანაპირო ზოლისგან, რომელიც მოიცავს სანტა-ფეს ყურეს, მოჩიმის უბესა და მთიან ზონას, სადაც მდებარეობს ტურიმიკირეს წყალსაცავი. ეროვნული პარკი შეიქმნა ტურიმიკირეს მასივის მთის ტყეებისა და ქვეყნის აღმოსავლეთ ნაწილის კარიბის ზღვის სანაპირო ლანდშაფტის დასაცავად, რომელიც განსაკუთრებულად ლამაზია.

ამავე დროს, მოჩიმა ვენესუელის ერთ-ერთი ყველაზე მეტად საფრთხის ქვეშ მყოფი პარკია. ბოლო დროს გეგმაშია ორი კონსტრუქციის პროექტი, რომელიც პარკს სამუდამოდ შეცვლის. მიმდინარეობს ქალაქ პუერტო-ლა-კრუსისა და კუმანას დამაკავშირებელი ეროვნული გზატკეცილის მშენებლობა, რომელიც პირდაპირ პარკის ტყეებში გაივლის. გზის ცენტრალური სავალი ნაწილის გარდა, მის გასწვრივ სუფთავდება 70 მეტრზე მეტი სიგანის ტერიტორია.

მეორე საფრთხე იმაში მდგომარეობს, რომ როდესაც პარკი შეიქმნა, მის საზღვრებში მოქცა ადამიანთა მრავალი დასახლება, რის გამოც ვენესუელის ეროვნული პარკების ინსტიტუტს (INPARQUES) სიტუაციის მართვა უჭირს.

ისტორია
-------

პარკს სახელი ეწოდა ქალაქ მოჩიმასგან და ის ერთ-ერთია ვენესუელის კარიბის ზღვის სანაპიროზე მდებარე ეროვნულ პარკთაგან. შეიქმნა 1973 წელს და ის იყო მეორე საზღვაო ეროვნული პარკი ქვეყანაში. მოიცავს მთლიან სანაპირო ზოლს პუერტო-ლა-კრუსისა და კუმანას გარშემო, ასევე სანაპიროდან მოშორებულ 32 კუნძულს.

გეოგრაფია
---------

სანაპირო ზოლი მთიანია, პლაჟბით, ყურეებითა და განსაცვიფრებელი სილამაზით. მრავალფეროვანი მიკროკლიმატის წყალობით, ზოგიერთ არეალში, წყალში აღმართული გიგანტური კლიფებია, რომელთა მიმდებარე ტერიტორიბი მოკლებულია მცენარეულობას, მაშინ, როდესაც სხვა არეალებში უხვადაა ჯუნგლების მცენარეულობა და პლაჟები.

კლიმატი
-------

საშუალო წლიური ტემპერატურა 22 — 28 °C-ს შორის მერყეობს. სანაპიროს კლიმატი გამოირჩევა მაღალი ტემპერატურითა და მუდმივი პასატებით ნოემბრიდან მაისამდე.

იხილეთ აგრეთვე
--------------

* ვენესუელის ეროვნული პარკების სია

რესურსები ინტერნეტში
--------------------

* ოფიციალური საიტი
* დაარქივებული 2018-09-19 საიტზე Wayback Machine.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
ვენესუელის ეროვნული პარკები რეგიონების მიხედვით |
| --- |
|  |
| ცენტრალურ-დასავლეთი | 
* სერო-საროჩე
* სიენაგას-დელ-კატატუმბო
* კუევა-დე-ლა-კებრადა-დელ-ტორო
* დინირა
* ელ-გუაჩე
* მოროკოი
* მედანოს-დე-კორო
* სიერა-დე-პერიხა
* ხუან-კრისოსტომო-ფალკონი
* ტერეპაიმა
* ტიგუა-ხენერალ-მანუელ-მანრიკე
* იაკამბუ
* იურუმბი
 |
|  |
| ანდების რეგიონი | 
* ჩორო-ელ-ინდიო
* ელ-ტამა
* ხენერალ-კრუს-კარილიო-ენ-გვარამაკალი
* ხენერალ-ხუან-პაბლო-პენიალოსა
* სიერა-ლა-კულატა
* სიერა-ნევადა
* ტაპო-კაპარო
 |
|  |
| ლოს-ლიანოსი | 
* აგუარო-გუარიკიტო
* სანტოს-ლუსარდო
* რიო-ვიეხო-სან-კამილიო
 |
|  |
| ცენტრალური რეგიონი | 
* ელ-ავილა
* გუატოპო
* ანრი-პიტიე
* ლაგუნა-დე-ტაკარიგუა
* მაკარაო
* სან-ესტებანი
 |
|  |
| აღმოსავლეთი რეგიონი | 
* მარიუსა
* კუევა-დელ-გუაჩარო
* მოჩიმა
* პარიას ნახევარკუნძული
* ტურუეპანო
 |
|  |
| გაიანის რეგიონი | 
* კანაიმა
* კაურა
* დუიდა-მარაუაკა
* ხაუა-სარისარინიამა
* პარიმა-ტაპირაპეკო
* სერანია-დე-ლა-ნებლინა
* იაპაკანა
 |
|  |
| ოფშორული რეგიონი | 
* ლოს-როკესის არქიპელაგის ეროვნული პარკი
* სერო-ელ-კოპეი
* ლაგუნა-დე-ლა-რესტინგა
 |

 |